Nem érdekel, hogy mentő vagy fagyis kocsi, minden teherautót kutassatok át,
mert Boazt így szállítják.
Te szarházi!
Doron, engedd el!
- Te szemétláda! - Engedd el!
- Doron! - Moreno!
Szétverlek!
A NETFLIX SAJÁT GYÁRTÁSÚ SOROZATA
[ARAB]
[Allah, a felettébb könyörületes, a felettébb irgalmas nevével.]
[A dicsőség Allahot illeti, a teremtmények urát,]
[a felettébb könyörületest, a felettébb irgalmast,]
[az Ítélet Napjának birtokosát.]
[Csak téged imádunk, és csak tőled kérünk segítséget.]
[Muszlim vagy?]
[Válaszolj! Muszlim vagy?]
[Igen.]
[Nálad jobban.]
[Gépkarabély és pisztoly volt nálad. Már csak egy tank hiányzott.]
[Még ez is volt nálad.]
[Nagyon felkészültél.]
[- Mohammed...] [- Abu Sznina.]
[Gratulálok.]
[Hová valósi vagy?]
[Szurdába.]
[Se nem vagy Mohammed, se nem élsz Szurdában.]
[Te zsidó vagy.]
[Te vagy a zsidó!]
[Óvatosan!]
[Mit keres Abu Sznina Nábluszban egy M-16-ossal?]
[A titkosszolgálatnak dolgozom.]
[Hazudsz!]
[Zsidó vagy.]
[Nem tudod, mekkora hibát követtél el.]
[Hozz vizet!]
[Most!]
- Halljam! - Megtaláltuk a járművet,
de úgy tűnik, kocsit cseréltek.
És a Hannibál-direktíva?
Nem lövünk a saját embereinkre.
Ő mit keres itt? Nem mondott fel?
Az elrabolt katona sógora.
- Mi ez, családi látogatás? - Boaz a katonám!
Miért nem alkalmazták a Hannibál direktívát?
Ha kiderül, hogy Boaz ölte meg Abu Ahmad öccsét, neki annyi.
Gideon, kell valami alkualap.
Nurit, kik állnak közel Abu Ahmadhoz?
Az öccse meghalt, maradt az anyja, a felesége és sejk Awdallah.
Menjünk oda, és raboljuk el a feleségét és az anyját...
Izrael nem terrorszervezet! Vannak törvények.
Akkor kerüljük meg őket, mint az arabok.
- Nyugalom! - Most kell cselekedni,
vagy tíz év múlva a holttestét kapjuk vissza, ezer gyilkosért cserébe.
Engedj el!
Boaz nem lesz a következő Madhat Juszuf!
- Aviháj, Steve, vigyétek ki! - Engedjetek!
Elég legyen, Steve!
Sajnálom.
Adj egy cigit!
- Egy cigit? - Igen.
Valami baj van?
Szörnyű dolog történt.
Boazzal?
A Hamász elrabolta.
- Kit? - Boazt.
Micsoda?
Ez nem lehet.
Miért mondanál ilyet?
Miért mondod ezt?
Miért...
A te Abu Ahmadod volt, ugye?
Ő volt az?
Ott voltál?
A te feladatod, hogy vigyázz rá!
Ő az öcsém!
[- Az ég áldjon!] [- Az ég áldja!]
[- Hogy vagy?] [- Jól.]
[Allah védelmezzen!]
[- Jól nézel ki.] [- Hál'istennek.]
[Allah áldjon meg és vigyázzon rád!]
[- Jó napot!] [- Jó napot!]
[- Küldd el a fiút!] [- Ő a szívem csücske.]
[Tisztelettel kérem, küldd el!]
[Ti hárman, menjetek ki!]
[Úgy tudom, van egy túszod.]
[- Tényleg?] [- Igaz ez?]
[Abu Ahmad, miért a hírekből értesülök az akcióinkról?]
[Ha vigyáztál volna az öcsémre, nem így lenne.]
[Tudom, hogy az öcséd halála nagyon megrázott,]
[de az ilyen akciók miatt Katar visszavonhatja a támogatását,]
[ahogy a Hatóság is,]
[és ami még rosszabb, árthat az al-Burak-robbantásnak.]
[Elég!]
[Ki vagy te, hogy kioktass a háborúzásról?]
[Fogtál már fegyvert a kezedben? Tudod milyen, ha hasba lőnek?]
[Átadjuk a támadást másnak?]
[Mégis kinek?]
[Te beszélsz?]
[Elküldted az özvegy sógornődet, hogy robbantsa fel magát!]
[Megőrültél?]
[Nyugodj le!]
[Fohászkodjunk a Prófétához!]
[Abu Ahmad,]
[te vagy Palesztina legnagyobb és legfontosabb harcosa.]
[Ezt a vezetőség is tudja, mint mindenki más.]
[De jobban örülnének, ha a támadások megszervezésére koncentrálnál,]
[és nem lepnéd meg őket többet.]
[- Sejk, apámként szeretlek.] [- Allah oltalmazzon!]
[Ha nem ismerlek meg 12 évesen, már meghaltam volna.]
[Azért Allahnak adj hálát, ne nekem!]
[- Hál'istennek.] [- Hál'istennek.]
[Tiszteletből irántad átadom nekik a foglyot.]
[Allah áldjon meg, Abu Ahmad!]
[Allah vigyázzon rád!]
[Hős vagy.]
[Allah áldjon meg!]
[Igazi hős!]
[- Hol van a fogoly?] [- Mindegy.]
[- Jelölj meg egy helyet, és átadjuk.] [- Rendben, kérek 24 órát.]
[Hős vagy!]
[Korán örültünk.]
[Azt mondja, a titkosszolgálattól van.] [Mohammed Abu Sznina, Szurdából.]
[Hiszel neki?]
[Él ott egy Abu Sznina család. Lehet, igazat mond. Ez volt nála.]
[- Valaki felismerte?] [- Még kérdezősködünk.]
[Bemegyek hozzá.]
[- Mohammed?] [- Igen.]
[Szurdából jöttél?]
[Szerencséd van.]
[Él ott rokonom.]
[Az Owde család. Ismered őket? Csirkét árulnak.]
[Ismered őket?]
[Van egy Owde család Szurdában,]
[de nem csirkét árulnak.]
[Cukorkaboltjuk van.]
[Palesztina legjobb cukorkái, igaz?]
[Mi az?]
[Ez nem lehet.]
[Mi az?]
[Dicsőség Allahnak!]
[Dicsőség Allahnak, hogy pont téged küldött hozzám.]
[Tudod, ki vagyok?]
[- Nem.] [- Hazudsz!]
[Tudsz arabul, mi?]
[Imádkozz a lelkedért!]
[Ő ölte meg az öcsémet, Basírt.]
[Mi van?]
[Szerinted miért robbantottuk fel a bárt?]
Te szarházi!
Lőj le, te szemét! Gyerünk!
[Te!]
[Ne érj hozzá! Hagyd békén!]
[Hagyd békén!]
Ez jó!
Ali Karmi holttestét...
Majd én!
- Halló? - Halló?
A gyerekekkel vagyok, nem tudok...
- Hívjalak később? - A legjobb lesz,
ha egyáltalán nem hívsz.
Beszéljünk majd, ha vége ennek az egésznek.
Tudni akartam, hogy hogy vagy.
Én nem...
Nem kapok levegőt.
Látni akarlak.
Folyamatosan rád gondolok.
Én is.
- Kértek enni? - Nem.
...csak találgatni tudunk, mi történhetett.
MASZJÚN KERÜLET RÁMALLÁH
[Ne félj, nem bántunk.]
[- Mit keres itt?] [- Bocs a felfordulásért, Nidal éhes.]
[Majd ő eltakarít.]
[Mindig ő takarít utánam.]
[Nincs itthon pénz, csak ékszerek a hálóban.]
[Vigyék el!]
[Nekünk csak te kellesz, doktornő.]
[Hallottad a híreket?]
[Elkaptunk egy terrorelhárítót,]
[ma este nagy ünnepség lesz,]
[de előbb meg kell műteni.]
[Mi közöm ehhez? Nem vagyok sebész.]
[Ma mégis műteni fogsz.]
[Kérjék fel Abu Sarifot!]
[Őt elkapták a zsidók.]
[Ha akarnék se tudnám, hogy kell műteni.]
[Gyere velem!]
[Anya!]
[Jól vagy?]
[Maguk őrültek!]
[- Ő Walid al-Abed nagynénje.] [- Walid küldött minket.]
[Nem teszem meg.]
[Nem megy.]
[Maguk őrültek.]
[Te meg ki vagy?]
[Engedj el!]
[- Mit művel vele?] [- Engedj el!]
[Engedj el, te szarházi!]
[Miért tetted?]
[Ne aggódj, anyád jól van. Nem bántanám a nagynénémet.]
[Engedd el!]
[Előbb ígérd meg, hogy megműtöd!]
[Ki van zárva!]
[Rávettek, hogy elrabold anyámat.]
[Kénytelen voltam, különben nem vállalod el a műtétet.]
[Szép jövő várt rád, de egy elvakult, fanatikus barom lettél!]
[Engedd el anyámat!]
[Tedd, amit kérek! Most!]
[Orvos vagyok, esküt tettem.]
[Nem érted, hogy nem vagyok képes ilyenre?]
[Van fontosabb a hippokratészi eskünél,]
[például a hazafiasság.]
[Nem vagyok sebész.]
[Meg is ölhetem.]
[Ne aggódj, nem fogod.]
[Nem ismerek nálad tehetségesebb orvost.]
[Tehetséges nő vagy.]
[Menni fog a műtét.]
[Nem.]
[Ha te nem műtöd meg, én fogom.]
[Mit kell csinálnom?]
[- Az ég áldjon!] [- Szervusz.]
[Hogy vagy?]
[Köszönöm, hogy eljöttél.]
[Minden rendben? Valami gond van a zsidóval?]
[Nem, minden rendben.]
[Vigyázz rá! Abu Szamara emberei két óra múlva elviszik.]
[Jó helyet találtak neki.]
[Megváltozott a terv, sejk.]
[Megtartjuk a zsidót.]
[Azt nem lehet.]
[Kiborítaná Abu Szamarát. Már így is úgy érzi,]
[hogy rosszul bánsz vele.]
[Ez felérne egy hadüzenettel.]
[Nem teheted ezt meg Abu Szamarával. Aggódom miatta.]
[Sejk, ez a zsidó ölte meg Basírt.]
[Micsoda?]
[- Az nem lehet.] [- Ő mondta.]
[Ráadásul haldoklik. Megsérült, amikor elkaptuk.]
[Pár óra múlva halott lesz, és úgy nem olyan értékes.]
[Mire készülsz?]
[Tárgyalni fogunk a zsidókkal, még ma.]
[Azt nem intézheted egyedül.]
[Mi lesz a mozgalommal és Abu Szamarával?]
[Az emberek majd fotózkodnak a kiengedett rabokkal.]
[Mindenki elégedett lesz. De segítened kell.]
[Elment az eszed.]
[Igen, és te segíteni fogsz. Neked kell tárgyalnod velük.]
[Az egyiptomiak majd közvetítenek.]
[Allah választja meg az utunkat, nem mi.]
[Nem neked ment el az eszed,]
[hanem nekem, amiért segítek.]
Mi az?
Gideon Avital fogolycseréről akar tárgyalni az egyiptomiakkal.
Az sikeres lesz?
Van egy másik lehetőség.
Micsoda?
Nem kérünk engedélyt.
- Úgy visszakapjuk? - Remélhetőleg.
Akkor menj, hozd vissza az öcsémet!
Hozd vissza!
- Nem támogatom. - Miért?
- Hogy másképp kapnánk vissza? - Nem így.
Ezt nem tehetjük, hiába a sógorod.
Ő a csapat tagja, az fontosabb, mint a család.
Ez lázadás! Börtön jár ért.
Te rohadt beszari!
Undorító vagy!
Tudod, mi a legszomorúbb?
- Hogy Boaz azonnal indulna érted. - Igen?
Érted se tenném meg.
- Valóban? - Igen.
Te szemétláda!
- Menj a picsába, faszfej! - Tűnj innen, te köcsög!
- Nyugalom! - Micsoda beszari!
Jól van, lehiggadtam.
Lehet, hogy lecsuknak érte, de leszarom.
Én elmegyek Boazért, bárki velem tarthat.
Én jövök.
Még jó, hogy megyek!
Megőrültek, jelentenünk kell őket!
Nurit!
[Mit tettek?]
[Mit műveltetek velem?]
[Ébren vagy?]
[Mit műveltetek velem?]
[Csak egy apró műtétet.]
[Egy régi tartozást egyenlítettünk ki.]
[Ali Karmi lányát...]
[Őt segíted ezzel.]
[Miről beszélsz?]
[Miről beszélsz, te szarházi?]
Nem szolgálhatunk részletekkel arról, hogy mi történt az elhagyatott gyárban.
Tisztában vagyunk a híresztelésekkel,
de a cenzúra tiltja, hogy több információt közöljünk.
- Halló? - Szia, Guli!
Pár napig nem leszek elérhető,
de minden rendben lesz.
Mi történt?
Nem telefontéma.
- Apa az? - Igen.
Add oda neki a telefont!
- Apa? - Szia, Ido!
- Jól vagy? - Igen.
Apa, tényleg meg fogják ölni Boazt?
Dehogyis.
- Visszahozod? - Persze!
- Mikor? - Hamarosan.
Vigyázz, nehogy téged is elraboljanak!
- Apa, hallasz? - Remekül, Ido.
Ne aggódj, vigyázok anyára és Nogára.
Apa?
Ido, most le kell tennem.
Add ide! Doron?
Minden rendben.
TUL KAREM
[Mozgás vagy lövök!]
Lődd le!
[Allahu akbar!]
[Beszállni!]
[Allahu akbar!]
Gyerünk!
Elrabolták sejk Awdallaht.
- Mi voltunk? - Nem hinném.
Nem találok senkit.
A szemetek!
Moreno, a védelmi miniszter.
- Igen? - Mondja, hogy nem mi voltunk.
Most hallottam a hírt.
- Hol van Doron Kabilio? - Még nem találtuk meg.
Moreno, ha az egysége áll emögött, lőttek a karrierjének!
Nyugalom, mi...
Hol van ez az idióta?
[Megérkeztünk.]
[Mozgás!]
[Gyerünk!]
Halló?
Nálunk van.
- Megőrültél? - Másképp nem mentjük meg Boazt.
- Ki van veled? Hol vagytok? - Jobb, ha nem tudod.
Nurit is veled van?
Add ide Nuritot! Doron?
A kurva életbe!
[Most mi lesz?]
[Abu Ahmad 24 órát kap, hogy elengedje a barátunkat.]
[És ha visszautasítja?]
[Akkor lefejezlek.]
[Megértetted?]
A feliratot fordította: Miklósi Zsuzsa